Наредба за изменение и допълнение на Наредба за определянето на местните данъци на територията на Община Перник
§1. Приема изменения и допълнения на Глава Втора, Раздел I “Данък върху недвижимите имоти”:

1. Изменя се и се допълва текста на чл.7, ал.1, който става: 

„Чл.7. (1) С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон.”

2. Изменя се и се допълва текста на чл.8, ал.4, който става:  

„Чл.8. (4) При концесия данъчно задължен е концесионерът. При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.”

 3. Изменя се и се допълва текста на чл.11, ал.2, който става:   

„Чл. 11. (2)/ На предплатилите до 30 април за цялата година се прави отстъпка от 5 на сто.”

 4. Изменя се и се допълва текста на чл.17, ал.4, който става:

 Чл.17. (4) При липса на счетоводни данни данъчната оценка се определя от служител на общинската администрация за сметка на данъчно задълженото лице. Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се извършва по реда на Данъчно-осигурителния процесуален кодекс.

 5. Отменя  Чл.20.

 §2. Приема изменения и допълнения на Глава първа, Раздел ІІ „Данък върху наследствата”: 
1. Отменя чл.30, ал.2.

§3. Приема изменения и допълнения на Глава първа,  Раздел ІІІ „Данък при придобиване на имущества по  дарение и по възмезден начин”: 

1. Изменя се текста на чл.32, ал.4, който става: 

 „Чл.32. (4) Алинея 1 не се прилага за моторни превозни средства, придобити преди първоначалната им регистрация за движение в страната.”

2. В текста на чл.32, се добавя нова ал.7 със следния текст:

„Чл.32 (7) За имущества, придобити безвъзмездно през 2019 г., с изключение на случаите, предвидени в чл. 49, ал. 2 и 4 от Закона за местните данъци и такси, за които не е платен данък при придобиването им, данъчно задължените лица подават декларация за облагане с данък при безвъзмездно придобиване на имущества и заплащат данъка в срок до 31 март 2020 г.”

3. Изменя се и се допълва  текста на чл.37, ал.3, който става:

„Чл.37 (3) При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му.”

4. Изменя се и се допълва текста на чл.37, ал.4, който става:

„Чл.37(4) Декларация по ал. 3 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9, от Закона за местни данъци и такси, както и за получени и предоставени дарения от юридически лица с нестопанска цел за осъществяване общественополезна дейност.“

§4. Приема изменения и допълнения на Глава първа,  Раздел ІV „Данък върху превозните средства” : 

1. Изменя се текста на чл.40, който става:

 „Чл.40. Размера на данъка и срока и начина на деклариране на превозните средства се определя по реда на чл.54 от Закона за местни данъци и такси.”

§5. Приема изменения и допълнения на Глава първа, Раздел V „Патентен данък”:

1.Изменя се текста на чл.48, ал.1, т.2 , който става:  

„Чл.48 (1) 2. лицето не е регистрирано по Закона за данък върху добавената стойност, с изключение на регистрация  при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.”

§6. Приема изменения и допълнения на Глава първа, Раздел VI „Туристически данък”:
1. В чл.58 от се изменя текста на ал.2, която става:

„Чл.58. (2)  Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.”

2. Ал.4 и ал.5 на чл.58 се отменят.

§7. Наредбата за изменение и допълнение на НАРЕДБА ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ПЕРНИК влиза в сила от датата на публикуването и в поне един местен ежедневник 

